**ΟΙ ΕΥΘΕΙΕΣ ΕΡΩΤΗΣΕΙΣ ΣΤΟΝ ΛΟΓΟ**

**Θεωρία - Αναλυτική παρουσίαση**

**1. Τι είναι οι Ευθείες ερωτήσεις και ποια είναι τα είδη τους;**

Οι Ευθείες ερωτήσεις είναι ερωτήσεις που τίθενται **σε Ευθύ λόγο.** Υπάρχουν καταρχήν δύο είδη Ευθείων ερωτήσεων:

* Αυτές που τίθενται **για να απαντηθούν.** Τις συναντάμε σε διαλόγους και συνεντεύξεις. Διακρίνονται σε **γνήσιες ερωτήσεις** και **ερωτήσεις προσταγής**και μπορούμε να τις ονομάσουμε**Απλές.**
* Αυτές που τίθενται **χωρίς να αναμένεται φυσική απάντηση**από τον δέκτη, δηλαδή περισσότερο ως **σχήμα λόγου.**Σε αυτή την κατηγορία ανήκουν**οι Ρητορικές ερωτήσεις ή Ρητορικά ερωτήματα**

**2. Τι προσδίδουν οι Ευθείες ερωτήσεις στο ύφος ενός κειμένου γενικά;**

Οι Ευθείες ερωτήσεις προσδίδουν:

* Προφορικότητα
* Υποκειμενικότητα
* Αμεσότητα/ οικειότητα
* Ζωντάνια/ παραστατικότητα/ δραματικότητα
* Υφολογική ποικιλία

**3. Ποιος είναι ο σκοπός του πομπού, όταν θέτει Απλές ερωτήσεις;**

Ο σκοπός του πομπού, όταν θέτει ερωτήματα, συνδέεται άρρηκτα με **το επικοινωνιακό πλαίσιο**των ερωτημάτων. Μπορεί να πρόκειται για έναν προφορικό διάλογο καθημερινής επικοινωνίας, μια προφορική ή γραπτή συνέντευξη ή ένα διαλογικό μέρος από ένα αφηγηματικό κείμενο (διήγημα ή μυθιστόρημα). Σε όλες αυτές τις περιπτώσεις, οι ερωτήσεις είτε αποσκοπούν **στην πρόσληψη πληροφοριών** είτε διατυπώνουν **με ευγένεια κάποια προσταγή ή παράκληση****[[1]](https://filologika.gr/lykio/g-lykiou/genikis-pedias/neoelliniki-glossa/eytheies-erotiseis-sto-logo-analytiki-theoria/" \l "_ftn1)**είτε προωθούν **την εξέλιξη της πλοκής**αν πρόκειται για αφηγηματικό κείμενο.

**[[1]](https://filologika.gr/lykio/g-lykiou/genikis-pedias/neoelliniki-glossa/eytheies-erotiseis-sto-logo-analytiki-theoria/" \l "_ftnref1) Νεοελληνική Γλώσσα, Γ΄ Γυμνασίου, ΟΕΔΒ, σελ. 50**

**4. Ποια είναι η διαφορά των Ρητορικών ερωτήσεων από τις Απλές ερωτήσεις;**

Οι Ρητορικές ερωτήσεις (ρητορικά ερωτήματα) είναι **σχήμα λόγου,**οπότε χρησιμοποιούνται κυρίως για **υφολογικούς λόγους.** Προσδίδουν όπως και οι Απλές ευθείες ερωτήσεις **προφορικότητα, αμεσότητα**και κατά συνέπεια **υφολογική ποικιλία**σε ένα κείμενο. Η διαφορά είναι ότι δε χρησιμοποιούνται για να απαντηθούν, καθώς η απάντηση τους είναι είτε **αυτονόητη**είτε **δίνεται αμέσως από τον ίδιο τον πομπό.**Όσον αφορά την **επικοινωνιακή τους λειτουργία,** αποσκοπούν:

* Στην ανάπτυξη νοερού διαλόγου με τον δέκτη.
* Στην έκφραση απορίας/ ειρωνείας/ αμφιβολίας/ αποδοκιμασίας από την πλευρά του πομπού.
* Στην αφύπνιση/στον προβληματισμό του δέκτη.
* Στην ευαισθητοποίηση/ συναισθηματική διέγερση του δέκτη.

**Οι Ρητορικές ερωτήσεις στην επιχειρηματολογία συνδέονται με την Επίκληση στο συναίσθημα.**

Υπάρχουν οι εξής **περιπτώσεις Ρητορικών ερωτήσεων:**

α)Σε**δημόσιες ομιλίες** ως**τέχνασμα** του ομιλητή**για να διεγείρει τα συναισθήματα** του**ακροατηρίου** του.

**β)** Όταν**η απάντηση** είναι**αυτονόητη** και**αρνητική.**

**γ)** Σε περιπτώσεις όπου ο **συγγραφέας επιχειρηματολογεί συζητώντας με**τον ίδιο του**τον εαυτό** και**αποσκοπεί στη συναισθηματική διέγερση** του**αναγνώστη.**

**δ)** Όταν**τίθεται η Ρητορική ερώτηση** και**η απάντηση δίνεται αμέσως από τον πομπό.**

**ε) Η γρήγορη διαδοχή** μιας**σειράς ερωτήσεων**για να δοθεί έμφαση ή μια ερώτηση που**δεν είναι εύκολο να απαντηθεί** και**τη θέτουμε στον εαυτό μας ή σε άλλο πρόσωπο εκφράζοντας έκπληξη ή κατάπληξη.**[**[1]**](https://filologika.gr/lykio/g-lykiou/genikis-pedias/neoelliniki-glossa/eytheies-erotiseis-sto-logo-analytiki-theoria/#_ftn1)

[**[1]**](https://filologika.gr/lykio/g-lykiou/genikis-pedias/neoelliniki-glossa/eytheies-erotiseis-sto-logo-analytiki-theoria/#_ftnref1)**J. A. Cuddon, Λεξικό λογοτεχνικών όρων και θεωρίας λογοτεχνίας**